কী রয়েছে এই ভিডিও-এ? ক্যামেরার সামনে যিনি রয়েছেন, তার মুখ একবারের জন্যও দেখা যাচ্ছে না। দেখা যাচ্ছে, তার দু'টি হাত এবং শোনা যাচ্ছে তাঁর কণ্ঠ। রাশিয়ান ভাষায় কথা বলে চলেছেন তিনি। তিনি জানাচ্ছেন, একটি ইঞ্জেকশন সিরিঞ্জে তিনি নিজের বীর্য গ্রহণ করেছেন। এ বার দেখা যাচ্ছে, একটি মুরগির ডিমের খোলাটির উপরের অংশটি তিনি তুলে ফেলেছেন। তার পর সিরিঞ্জের সূচটি দিয়ে সিরিঞ্জের বীর্য তিনি প্রবিষ্ট করাচ্ছেন ডিমের ভিতরে। এ বার সেলোটেপ দিয়ে ডিমের গায়ের ছিদ্রটি বন্ধ করে ডিমটি রেখে দিচ্ছেন একটি প্লাস্টিকের কৌটোর ভিতরে। তার পর কৌটোটি রেখে দিচ্ছেন একটি পশমের থলির মধ্যে। থলির মুখ বন্ধ করে কৌটোটি তুলে রাখা হচ্ছে।